Kalēju iela (Rīga)
Šis raksts ir par ielu Rīgā. Par citām jēdziena Kalēju iela nozīmēm skatīt nozīmju atdalīšanas lapu. Kalēju iela ir iela Rīgā, Centra rajonā, Vecrīgā. Tā sākas krustojumā ar Kaļķu ielu un beidzas krustojumā ar Kungu ielu. Ielas turpinājums ir Minsterejas iela. Iela tika izveidota 13. gadsimtā, tagadējo nosaukumu tā ieguva Zviedru Vidzemes laikā 17. gadsimtā, kad ugunsdrošības dēļ uz ielu pie vecā pilsētas mūra pārvietoja pilsētas kalēju darbnīcas. 19. gadsimta 20. gados ielas nosaukumu mainīja uz Lielo Kalēju ielu, bet 1938. gadā tika atgūts Kalēju ielas nosaukums.